મ્યાનમારની બ્યૂટી ક્વીન શ્વે ઇયાન શીનો તાજ પાછો લઇ લેવામાં આવ્યો છે. મિસ ગ્રાન્ડ મ્યાનમાર શીનું કહેવું છે કે, તેમણે દેશમાં રોહિંગ્યા મુસલમાનોની પરિસ્થિતિ માટે મુસ્લિમ કટ્ટરપંથીઓને જવાબદાર બતાવતો એક વીડિયો પોસ્ટ કર્યો હતો, આ કારણે તેમનો બ્યૂટી ક્વીનનો તાજ પાછો લઇ લેવામાં આવ્યો હતો. આ ગ્રાફિક વીડિયોમાં રખાઇન રાજ્યમાં થયેલ સાંપ્રદાયિક હિંસા માટે મુસ્લિમ રોહિંગ્યા ચરમપંથીઓને જવાબદાર ગણાવવામાં આવ્યા છે.